|  |
| --- |
| HANDLINGSPLAN FOR PEDAGOGISK UTVIKLINGSARBEID PÅ OHG 2017 |

## Overordnede mål i skolens strategiske plan er at "Alle skal lære mer" og at "Flere elever skal fullføre og bestå". I oversikten nedenfor er disse målene brutt ned i avledede mål og tiltak for å nå disse, innenfor fem ulike satsningsområder:

## Godt faglig samarbeid

Mål:

* Styrke lærernes didaktiske og metodiske kompetanse
* Vedlikeholde det faglige samarbeidet i alle fag og seksjoner
* Øke det tverrfaglige samarbeidet

Tiltak:Fortsette og styrke prosjektet "Bli med inn" - ved:

* Deltagelse for alle lærere
* Bruk av fellestid til forberedelser og erfaringsdeling i plenum
* Fokus på utviklingsområdene:
	+ utvidelse av didaktisk/metodisk repertoar
	+ relasjonskompetanse/klasseledelse
	+ digital kompetanse
	+ samarbeid i felles klasse
* Utnytte veiledningskompetansen i lærerpersonalet

## Varm skole

Mål:

* Skape et trygt og inkluderende miljø blant elevene
* Forsterke elevenes lærings-miljø/utbytte gjennom økt trivsel
* Å være en attraktiv skole for alle, hvor flere elever vil begynne og færre vil slutte
* Lette overgangen fra ungdomsskole til videregående skole

Tiltak:

* Videreføre to kontaktlærere pr. klasse på Vg1 ST
* Skolestartprogram med vekt på relasjonsbygging innad i Vg1-klassene og god overgang fra ungdomstrinnet
* Arrangere kurs om læringsstrategier for vg1-elevene
* Videreføre tett foreldresamarbeid gjennom tidlige foreldremøter og et foreldremøte i regi av R-team
* Makkerskapsprogram for faglig og sosialt samarbeid gjennomføres minst ut termin 1
* Integrere arbeid for grensesetting og holdningsdannelse i fag der det er relevant
* Bruke kulturelle og sportslige aktiviteter for å skape tilhørighet og samhold
* Styrke oppfølging og relasjon mellom rådgiver, trinnleder og elever ved at disse følger trinnet gjennom skoleårene
* Systematisk karriereveiledning for å bidra til en mer meningsfull skolehverdag og for å gjøre elevene bedre i stand til å gjøre bevisste valg
* Opprettholde skolens rutiner ved elevmottak og bytte av klasse/gruppe
* Det legges vekt på lærerens relasjonskompetanse i prioritering av kontaktlærer, i arbeidet med fag- og timefordeling, i bruk av undersøkelser og ved tilsettinger
* Utrede bruk av biblioteket og læringssenteret både for læring, som sosial møteplass, og som et sted med servicefunksjoner/voksenkontakt

## Økt digital kompetanse hos elever og lærere

Mål:

* Utvikle en felles forståelse av hva *digital ferdighet* betyr i hvert enkelt fag
* Øke elevenes tekniske bruk av tilgjengelig programvare slik at de kan lære mer
* Bedre lærernes tekniske ferdigheter slik at de i større grad kan gjøre seg nytte av tilgjengelig programvare på en pedagogisk produktiv måte

Tiltak:

* Drøfte i fagseksjoner hva digitalisering betyr for fagenes innhold og utforming
* Videreføre opplæring av lærere slik at alle når en minstestandard i bruk av administrative verktøy (Jf. skolens utviklingsplan for IKT)
* Videreføring av kurs for lærerne i bruk av pedagogiske verktøy i Its og Office 365
* Lærerne deler kunnskap om teknisk og pedagogisk bruk av digitale hjelpemidler i "Bli med inn", faglag og seksjoner
* Gi elevene opplæring i generelle programmer som Word, Power Point og Excel, samt i fagspesifikke programmer som Geogebra

## Kunst som middel for læring og erkjennelse

Mål:

* Utvide lærernes pedagogiske repertoar ved kunst som lærings- og erkjennelsesform
* På denne måten skape en mer variert og motiverende undervisning for å nå læreplanmål

Tiltak:

* Videreføre erfaringene fra prosjektet Street Art og naturfag/biologi ved å søke om nye SKUP-midler til et prosjekt innenfor et annet fagområde
* Lærerne deler erfaringer fra det nye prosjektet i "Bli med inn" og i fellestid

## FYR – Fellesfag, yrkesretting og relevans

Mål:

* Øke andel elever som fullfører og består fellesfagene på Service og samferdsel

Tiltak:

* Videreføre arbeidet med integrasjon mellom felles- og programfagene på utdanningsprogrammet
* Flere tverrfaglig case/undervisningsopplegg mellom programfag og fellesfag
* Fortsette å bruke 2- og 3-lærermodell

Det er utarbeidet en egen tiltaksplan for FYR.